Številka: 35409-430/2018/22

Datum: 08.06.2020

Ministrstvo za okolje in prostor izdaja na podlagi 38. a člena Zakona o državni upravi (Uradni list RS, št. 113/05-ZDU-1-UPB4, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16), 46. člena Zakona o varstvu okolja (Uradni list RS, št. 39/2006 – ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE), 51. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12 – ZUPUDPP-A, 109/12, 76/14-odl. US in 14/15-ZUUJFO) v povezavi z drugim odstavkom 273. člena Zakona o urejanju prostora (ZUreP-2) (Uradni list RS, št. 61/17) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06 – ZUS-1, 126/07, 65/08, 8/10 in 82/13) v upravni zadevi odločitve o sprejemljivosti vplivov izvedbe plana na okolje za plan Spremembe in dopolnitve Občinskega prostorskega načrta Občine (SD OPN1), pripravljavcu plana, Občini Žalec, Ulica Savinjske čete 5, 3310 Žalec, naslednjo

**O D L O Č B O**

1. Vplivi izvedbe plana na okolje, ugotovljeni v postopku celovite presoje vplivov na okolje za Spremembe in dopolnitve Občinskega prostorskega načrta Občine Žalec (SD OPN1) (Razvojni center PLANIRANJE d.o.o. Celje, št. projekta 11/17, september 2019) so sprejemljivi ob upoštevanju omilitvenih ukrepov in monitoringa iz okoljskega poročila. Občina z rezultati monitoringa seznani ministrstvo v petih letih po sprejemu plana.
2. V tem postopku ni bilo stroškov.

**O b r a z l o ž i t e v**

I. Vloga

Pripravljavec plana, Občina Žalec, Ulica Savinjske čete 5, 3310 Žalec, je z vlogo št. 350-03-001/2017 z dne 21.05.2020, prejeto 21.05.2020, Ministrstvo za okolje in prostor (v nadaljnjem besedilu ministrstvo) pozval za izdajo odločitve o sprejemljivosti vplivov izvedbe Sprememb in dopolnitev Občinskega prostorskega načrta Občine Žalec (SD OPN1) na okolje.

Vlogi je bilo priloženo naslednje gradivo:

* Mnenja ministrstev in organizacij, ki sodelujejo tudi v postopku celovite presoje vplivov na okolje, in sicer: mnenje Ministrstva za zdravje s priloženim strokovnim mnenjem Nacionalnega laboratorija za zdravje, okolje in hrano, mnenje Ministrstva za kulturo, mnenje s področja kmetijstva ter mnenje s področja gozdarstva in lovstva Ministrstva za kmetijstvo, gozdarstvo in prehrano, mnenje Zavoda za gozdove Slovenije, OE Celje, mnenje Zavoda za ribištvo Slovenije, mnenje Direkcije RS za vode in mnenje Zavoda RS za varstvo narave, OE Celje.

Gradivo predloga Sprememb in dopolnitev Občinskega prostorskega načrta Občine Žalec (SD OPN1) je bilo objavljeno na spletnem strežniku, na naslovu:

<https://dokumenti-pis.mop.gov.si/interno/>.

II. Dosedanji postopek

Ministrstvo je z odločbo št. 35409-248/2017/11 z dne 26.03.2018 odločilo, da je za Spremembe in dopolnitve Občinskega prostorskega načrta Občine Žalec (SD OPN1), treba izvesti postopek celovite presoje vplivov na okolje. Sestavni del postopka je tudi izvedba presoje sprejemljivosti vplivov izvedbe planov na varovana območja.

Za Spremembe in dopolnitve Občinskega prostorskega načrta Občine Žalec (SD OPN1) je bilo izdelano okoljsko poročilo z dodatkom za presojo vplivov plana (IPSUM d.o.o., št. projekta 326/18, november 2018), za katero je ministrstvo izdalo mnenje o ustreznosti št. 35409-430/2018/8 z dne 10.06.2019.

Javna razgrnitev dopolnjenega osnutka in okoljskega poročila za Spremembe in dopolnitve Občinskega prostorskega načrta Občine Žalec (SD OPN1) je potekala od 24.06.2019 do 31.07.2019 v prostorih Urada za prostor in gospodarstvo Občine Žalec, v prostorih Mestne skupnosti Žalec, v prostorih Krajevne skupnosti Petrovče, v prostorih Krajevne skupnosti Šempeter v Savinjski dolini, v prostorih krajevne skupnosti Liboje in v prostorih krajevne skupnosti Vrbje. Razgrnjeno gradivo je bilo v času javne razgrnitve, v digitalni obliki, objavljeno tudi na spletnih straneh Občine Žalec in dostopno na naslovu <https://www.zalec.si>. V okviru javne razgrnitve gradiva je bila v sejni sobi Občine Žalec, Ulica Savinjske čete 5, 3310 Žalec, dne 03.07.2019 izvedena tudi javna obravnava.

III. Sprejemljivost vplivov izvedbe plana

Po 46. členu Zakona o varstvu okolja (Uradni list RS, št. 39/2006-ZVO-1-UPB, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 51. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C in 57/12; v nadaljnjem besedilu ZPNačrt) občina pripravi predlog občinskega prostorskega načrta na podlagi stališč do pripomb in predlogov javnosti, podanih v okviru javne razgrnitve ter ga pošlje ministrstvu, pristojnemu za urejanje prostora, da gradivo pregleda in objavi na svetovnem spletu. Po objavi gradiva, občina pozove nosilce urejanja prostora, da v 30 dneh podajo mnenje k predlogu občinskega prostorskega načrta. Če je za občinski prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz tretjega odstavka 51. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega prostorskega načrta skladno z zakonom, ki ureja varstvo okolja.

Zakon o urejanju prostora (ZUreP-2) v drugem odstavku 273. člena določa, da se občinski prostorski načrti, začeti pred začetkom uporabe tega zakona, končajo po ZPNačrt.

Z vlogo št. 350-03-001/2017 z dne 21.05.2020, prejeto 21.05.2020, je pooblaščenec pripravljavca plana zaprosil ministrstvo za odločitev o sprejemljivosti vplivov izvedbe predloga Sprememb in dopolnitev Občinskega prostorskega načrta Občine Žalec (SD OPN1), na okolje. Vlogi je priložil mnenja ministrstev in organizacij, ki sodelujejo tudi v postopku celovite presoje vplivov na okolje.

Pripravljavec plana je v postopku ugotavljanja sprejemljivosti vplivov izvedbe plana na okolje na ministrstvo posredoval mnenja ministrstev in organizacij, ki sodelujejo v postopku celovite presoje vplivov na okolje, in sicer: mnenje Zavoda RS za varstvo narave št. 1-III-614/2-O-19/MT z dne 11.11.2019, mnenje Ministrstva za kulturo, Direktorata za kulturno dediščino št. 3501-17/2017/26 z dne 06.11.2019, mnenje Ministrstva za kmetijstvo, gozdarstvo in prehrano, Direktorata za kmetijstvo št. 350-53/2006/84 z dne 21.01.2020 ter mnenje Direktorata za gozdarstvo in lovstvo št. 3401-136/2008/36 z dne 14.11.2019, mnenje Zavoda za gozdove Slovenije, OE Celje št. 3407-118/2017-16 z dne 12.11.2019, mnenje Ministrstva za zdravje, Direktorata za javno zdravje št. 354-101/2012-42 z dne 18.05.2020, ki soglaša s posredovanim strokovnim mnenjem Nacionalnega laboratorija za zdravje, okolje in hrano št. 212b-09/1649-19/NP-680709-25 z dne 18.05.2020, mnenje Direkcije RS za vode št. 35012-78/2019-7 z dne 02.04.2020 ter mnenje Zavoda za ribištvo Slovenije št. 4200-12/2019/4 z dne 15.04.2020. Navedena ministrstva in organizacije so se v mnenjih pozitivno opredelili do sprejemljivosti vplivov izvedbe Sprememb in dopolnitev Občinskega prostorskega načrta Občine Žalec (SD OPN1) na okolje s stališča svojih pristojnosti.

IV. Omilitveni ukrepi in monitoring/spremljanje stanja okolja

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Ministrstvo ugotavlja, da so omilitveni ukrepi vključeni v predlog Sprememb in dopolnitev Občinskega prostorskega načrta Občine Žalec (SD OPN1) v členih št. 24 in 25. Spremljanje stanja okolja je določeno v 21. členu. Pripravljavec plana mora z rezultati monitoringa seznaniti ministrstvo v petih letih po sprejemu plana.

V. Sprejemljivost vplivov izvedbe plana

Po pregledu vseh posredovanih gradiv je naslovni organ ugotovil, da so vplivi izvedbe Sprememb in dopolnitev Občinskega prostorskega načrta Občine Žalec (SD OPN1) na okolje sprejemljivi, ob upoštevanju omilitvenih ukrepov, s čimer se strinjajo tudi pristojna ministrstva, organizacije in javnost.

**Pouk o pravnem sredstvu:** Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.

|  |  |  |
| --- | --- | --- |
| Postopek vodila:  Mag. Alenka Cof  Višja svetovalka |  |  |
|  |  | Mag. Andrej Vizjak  MINISTER |

Vročiti:

* Občina Žalec, Ulica Savinjske čete 5, 3310 Žalec

V vednost (elektronsko):

* Direkcija RS za vode, [gp.drsv@gov.si](mailto:gp.drsv@gov.si)
* Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo, [gp.mkgp@gov.si](mailto:gp.mkgp@gov.si)
* Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)
* Ministrstvo za okolje in prostor, Direktorat za prostor, graditev in stanovanja, [gp.mop@gov.si](mailto:gp.mop@gov.si)
* Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)
* Zavod RS za varstvo narave, OE Celje, [zrsvn.oece@zrsvn.si](mailto:zrsvn.oece@zrsvn.si)
* Zavod za gozdove Slovenije, OE Celje, [zgs.tajnistvo@zgs.si](mailto:zgs.tajnistvo@zgs.si)
* Zavod za ribištvo Slovenije, [info@zzzrs.si](mailto:info@zzzrs.si)